Obrazac Izjave o davanju suglasnosti za korištenje osobnih podataka - RADNICI

**IZJAVA O DAVANJU SUGLASNOSTI ZA OBRADU I KORIŠTENJE OSOBNIH PODATAKA**

za potrebe provedbe projekta - Pomoć lokalne zajednice u prevenciji institucionalizacije

SF.3.4.11.01.0221

 (u daljnjem tekstu: Izjava)

Davatelj/ica privole: (Ime i prezime)

Suglasan/suglasna sam s uvjetima javnog natječaja i poziva ZAŽELI – PREVENCIJA INSTITUCINALIZACIJE SF.3.4.11.01. i dajem pristanak za prikupljanje, obradu i korištenje osobnih podataka za potrebe praćenja, izvještavanja i provedbe Projekta **„**Pomoć lokalne zajednice u prevenciji institucionalizacije” SF.3.4.11.01.0221, u svrhu zapošljavanja i rada na radnom mjestu na koje se prijavljujem.

Suglasan/suglasna sam da se moji osobni podaci sadržani u prijavi za zapošljavanje i drugoj dokumentaciji prikupljenoj tijekom provedbe projekta i to: ime i prezime, adresa, kontakt broj, datum rođenja, OIB, kao i drugi potrebni prikupljeni podaci obrađuju od Općine Lekenik.

Naziv voditelja obrade osobnih podataka: Općina Lekenik, Zagrebačka 44, 44272 Lekenik

Davanjem osobnih podataka i potpisom potvrđujete da ste obaviješteni o sljedećim činjenicama:

Osobne podatke prikuplja, obrađuje i koristi, Općina Lekenik, kao voditelj obrade podataka te ih štiti kao poslovnu tajnu.

Općina Lekenik primjenjuje organizacijske, kadrovske i tehničke mjere zaštite podataka. Osobne podatke tretirat ćemo u skladu s Općom uredbom o zaštiti podataka EU(2016/679) i Zakonom o provedbi Opće uredbe.

Osobni podaci zabilježeni su u pisanoj formi i u elektroničkom obliku.

Osobni podaci koristiti će se za potrebe Općine Lekenik, a dijeliti će se s Hrvatskim zavodom za zapošljavanje, Uredom za financiranje i ugovaranje projekata Europske unije i Ministarstvom rada i mirovinskoga sustava, odnosno donatorima u svrhe projektnog izvještavanja o aktivnostima Općine Lekenik, te drugim organizacijama, javnim tijelima, revizorskim tijelima i ovlaštenim institucijama koje kontroliraju poslovanje Općine Lekenik samo ako za to postoji zakonska obaveza i/ili obaveza zbog potreba izvješćivanja kroz provedbu projekata.

U svakom trenutku imate pravo zahtijevati pristup, dopunu, izmjenu ili brisanje Vaših osobnih podataka te ostvariti pravo na ograničenje obrade, pravo na prenosivost podataka kao i pravo opozvati ovu suglasnost.

Ova privola je dana dobrovoljno te svojim potpisom potvrđujete da ste upoznati da u svakom trenutku možete povući te tražiti prestanak daljnje obrade svojih osobnih podataka. U tom slučaju Vaši osobni podaci će biti obrisani i njihova će obrada prestati u najkraćem objektivno mogućem roku računajući vrijeme od primitka Vašeg pisanog zahtjeva. Povlačenje privole ne utječe na zakonitost obrade koja se temeljila na privoli prije nego je povučena.

Napominjemo da povlačenje privole za korištenje osobnih podataka prije ostvarene svrhe za koju je privola ustupljena (npr. prije završetka ovog projekta) ima za posljedicu nemogućnost provedbe preuzetih prava, obveza i radnji za gore navedene svrhe.

Podaci se čuvaju dok god je to opravdano projektnim ugovorima s donatorima te računovodstvenim i drugim zakonskim pravilima, a najdulje deset godina nakon zatvaranja Programa “Učinkoviti ljudski potencijali 2021.-2027.“, po isteku toga roka Vaši osobni podaci bit će uništeni.

Za upite oko korištenja Vaših osobnih podatka, ostvarivanje prava na pristup osobnim informacijama i njihovoj obradi te ulaganje prigovora na obradu na što ostvarujete prava sukladno Općoj uredbi o zaštiti osobnih podataka, obratite se Općini Lekenik putem elektroničke pošte: opcina-lekenik@sk.t-com.hr

Kategorija osoba za koju se traži privola: radnik na projektu pružanja usluge potpore i podrške u svakodnevnom životu kroz Program Učinkoviti ljudski potencijali 2021. -2027. Poziv ZAŽELI – Prevencija institucionalizacije SF.3.4.11.01..

Vrsta osobnih podataka za koju se traži privola: ime i prezime, adresa, kontakt podaci, datum rođenja, mjesto rođenja, OIB, te osobni podaci sadržani u prijavi i eventualno naknadno dostavljenoj dokumentaciji kojom dokazujem ispunjenje uvjeta u svrhu zasnivanja radnog odnosa za pružanja usluge potpore i podrške kao npr. osobna iskaznica, dokaz o završenom obrazovanju, te za provedbu projekta: platna lista, potpis na dokaznim listama i izvješćima o pruženoj podršci i drugoj dokumentaciji, fotografije u svrhu izvještavanja prema ugovornim tijelima te promocije projekta na mrežnim stranicama Općine Lekenik i dr. medijima.

Osobni podaci koristiti će se isključivo za slijedeću svrhu: zapošljavanje i rad na projektu, izvješća i evidencije te druga eventualna dokumentacija za provedbu projekta.

**Potpisom potvrđujem da sam upoznat/a s navedenim informacijama te dajem izričitu, slobodnu i dobrovoljnu suglasnost Općini Lekenik za obradu mojih osobnih podataka u gore navedenu svrhu. Ova privola dana je dobrovoljno te sam upoznat da je u svakom trenutku mogu povući te tražiti prestanak daljnje obrade svojih osobnih podataka.**

|  |  |  |
| --- | --- | --- |
| U |  |  |
|  , .  |  \_\_\_\_\_\_\_\_\_\_\_\_\_\_\_ |
| (mjesto) | (datum) | vlastoručni potpis |

Tekst ove Izjave usklađen je s člankom 7. stavak 1 alineja 1 i člankom 8. stavak 2 alineja 1 Zakona o zaštiti osobnih podataka (NN 103/03, 118/06, 41/08, 130/11 ) te člankom 6. stavak 1 točka a), člankom 7. te člankom 9. stavak 2 točka a) Uredbe (EU) 2016/679 Europskog parlamenta i vijeća o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46 EZ od 27. travnja 2016. godine (Službeni list Europske unije, L119/1); Izrazi koji se koriste u ovoj Izjavi upotrijebljeni su neutralno i odnose se na osobe oba spola. Suglasnost se daje samo i isključivo u slučaju ako je potpisnik Izjave radnik na projektu pružanja usluga korisnika Općine Lekenik.